Diari Oficial de la Generalitat Valenciana


Sumari del DOGV 6874, del 02-10-2012 (2012/9000)

Concurs per a la selecció de l'empresari constructor per a l'execució de les obres d'urbanització del programa d'actuació integrada de la unitat d'execució en sòl urbà Camí Paterna del Pla General d'Ordenació Urbana de Bétera.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6874

Data del DOGV
:   02-10-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/9000


Data del document
:   25-09-2012

Organisme emissor
:   Urbe Construcciones y Obras Públicas, SL

Tipus de document
:   Concurs

Descriptors 

:   * contracte administratiu

Concurs per a la selecció de l'empresari constructor per a l'execució de les obres d'urbanització del programa d'actuació integrada de la unitat d'execució en sòl urbà Camí Paterna del Pla General d'Ordenació Urbana de Bétera.  
  
 [2012/9000]  
La mercantil Urbe Construcciones y Obras Públicas, SL, amb domicili social al carrer de Thomas Alva Edison, núm. 7, Parc Tecnològic (46815) Paterna, i CIF núm. P84294402, ostenta la condició d'agent urbanitzador del programa d'actuació integrada de la unitat d'execució en sòl urbà Camí Paterna, en virtut de l'acord adoptat pel Ple de l'Ajuntament de Bétera, en la seua sessió celebrada el 4 de juliol de 2005, elevada a definitiva en virtut de l'acord d'aprovació de la Comissió Territorial d'Urbanisme de data 15 de maig de 2007, pel qual es va aprovar el pla de reforma interior de millora de la dita unitat d'execució, formalitzant-se el contracte d'execució i desplegament del programa en data 6 de març de 2009.  
Mitjançant Decret de l'Alcaldia de 9 de març de 2011, l'Ajuntament de Bétera va ratificar el plec de clàusules particulars i prescripcions tècniques presentat, per les quals s'ha de regir el concurs per a la selecció de l'empresari constructor.  
Que conforme a l'article 359 del Decret 67/2006, de 12 de maig, del Consell Valencià, pel qual s'aprova el Reglament d'Ordenació i Gestió Territorial i Urbanística, es remetrà l'anunci de concurs per a la seua publicació en el Diari Oficial de la Unió Europea i després en el Diari Oficial de la Comunitat Valenciana.  
Que els interessats a participar en el concurs de selecció de l'empresari constructor hauran de reunir els requisits de la solvència tècnica, econòmica i professional així com la classificació necessària que es fixen en el plec de clàusules particulars i prescripcions tècniques i no estar sotmesos en alguna de les causes de prohibició per a contractar que s'establixen en este i en la vigent Llei de Contractes de les Administracions Públiques i la legislació urbanística valenciana.  
Qualsevol interessat podrà presentar les seues proposicions en plica segellada en el termini de dos mesos, a comptar des de la publicació d'este anunci en el Diari Oficial de la Unió Europea, el qual es va produir el dia 25 de setembre de 2012, en la notaria de César Belda Casanova, situada en la plaça de Sant Roc, 7 de Burjassot, de dilluns a divendres, de 09.00 a 14.00 hores, on quedaran depositades fins a la seua obertura.  
Una còpia diligenciada del plec de clàusules particulars i prescripcions tècniques, així com de l'alternativa tècnica i de la proposició juridicoeconòmica del programa es troba a disposició dels interessats a la seu de l'Ajuntament de Bétera, siti al carrer de José Gascón, núm. 9, i en la notaria de César Belda Casanova, situada a la plaça de Sant Roc, 7 de Burjassot, en dies i hores d'atenció al públic.  
Al quint dia hàbil a comptar des de la finalització del termini per a la presentació de les ofertes, l'urbanitzador, sota fe notarial, qualificarà prèviament els documents acreditatius de la personalitat, capacitat i solvència dels licitadors presentats en el termini i la forma escaient. Una vegada qualificada la personalitat, capacitat i solvència dels licitadors, l'urbanitzador procedirà a continuació a l'obertura i qualificació dels sobres B i C restants (propostes tècniques i proposicions econòmiques respectivament) d'aquells que hagen sigut qualificats favorablement. Les ofertes dels licitadors es protocol·litzaran en l'acta notarial corresponent. L'obertura de pliques es realitzarà sota la direcció d'urbanitzador i la fe pública del notari, que farà constar les actuacions i incidències que es produïsquen per mitjà de diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
La proposta d'adjudicació junt amb la resta de propostes presentades, incloses les que hagen sigut qualificades negativament, seran comunicades a l'administració actuant.   
Les propostes d'adjudicació no creen cap dret a favor de l'empresari proposat, ni enfront de l'urbanitzador ni enfront de l'administració, mentres no s'haja ratificat o rectificat per esta última i s'haja adjudicat el contracte en conseqüència.  
  
Una vegada rebudes totes les propostes per l'administració actuant, es traslladaran estes als servicis tècnics municipals perquè emeten un informe preceptiu no vinculant. La falta d'emissió de l'informe en termini no impedirà la continuació del procediment.  
  
L'administració municipal haurà de determinar si la qualificació de la personalitat, capacitat i solvència dels licitadors efectuada per l'urbanitzador va ser correcta i, a continuació, haurà de ratificar o rectificar la proposta d'adjudicació.  
La resolució municipal haurà de produir-se en el termini màxim de 15 dies, a comptar des de l'endemà de l'entrada de la proposta d'adjudicació en el registre d'eixa administració.  
Si no es dicta la resolució de ratificació o rectificació en el termini assenyalat en el paràgraf precedent s'entendrà ratificada la proposta d'adjudicació.  
La resolució per la qual l'Ajuntament ratifique o rectifique la selecció d'empresari constructor es notificarà a l'urbanitzador i a tots els participants en la licitació en el termini de 10 dies.  
La certificació municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'urbanitzador a l'administració actuant.  
  
Paterna, 25 de setembre de 2012.- L'administrador únic: Antonio Tatay Noguera.